Diari Oficial de la Generalitat Valenciana


Sumari del DOGV 7470, del 20-02-2015 (2015/1422)

ORDE 3/2015, de 12 de febrer de 2015, per la qual s'aprova la revisió de la classificació de la via pecuària número 2, Canyada Reial d'Alcoi, del terme municipal de Xixona.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7470

Data del DOGV
:   20-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1422


Data del document
:   12-02-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Descriptors 

:   * Xixona

ORDE 3/2015, de 12 de febrer de 2015, per la qual s'aprova la revisió de la classificació de la via pecuària número 2, Canyada Reial d'Alcoi, del terme municipal de Xixona.  
 [2015/1422]  
Antecedents de fet  
1. Amb data 10 de febrer de 2012, té entrada en el Registre Auxiliar de Francisco Cubells d'esta conselleria, la proposta de la directora territorial d'Alacant de 2 de febrer de 2012, d'iniciació de revisió de la classificació d'un tram de 1.400 metres de la via pecuària Canyada Reial d'Alcoi, en el terme municipal de Xixona. La proposta es fonamenta en la constatació d'un error en la descripció i en la grafia d'un tram de la via pecuària esmentada en la classificació vigent de les vies pecuàries del terme municipal de Xixona, aprovada per l'Orde de 16 de febrer de 1993, de la Conselleria de Medi Ambient (DOGV 1999, 06.04.1993).  
  
2. Amb data 21 de febrer de 2012, el director general de Medi Natural resol acordar la iniciació de revisió de la classificació del tram final d'uns 1.400 metres de la via pecuària Canyada Reial d'Alcoi, del terme municipal de Xixona, per un error en la descripció i grafia del traçat.  
  
3. Amb data 30 d'abril de 2012, amb registre d'eixida 4 de maig de 2012, la directora territorial d'Alacant d'esta conselleria sol·licita a la Gerència Territorial de Cadastre la documentació disponible sobre antecedents gràfics i descriptius de les actuals parcel·les cadastrals 59 i 61 del polígon 1 i parcel·la 16 del polígon 26 del terme municipal de Xixona. En la mateixa data, la directora territorial sol·licita a l'Ajuntament de Xixona la documentació acreditativa de propietat de les parcel·les 59, 61 i 55 del polígon 1 d'eixe terme municipal i la documentació gràfica. Tota esta documentació es considera necessària, tal com indica el tècnic de Gestió Forestal en l'informe de 25 d'abril de 2012, per a continuar la tramitació de l'expedient.  
4. Amb data 23 de juliol de 2012, té entrada en la direcció territorial d'Alacant d'esta conselleria, l'ofici de la Gerència Territorial de Cadastre acompanyat de la documentació sol·licitada. Amb data 31 de juliol de 2012, l'Ajuntament de Xixona remet a la direcció territorial la documentació relativa a la sol·licitud.  
5. Amb data 17 d'agost de 2012, afectat per l'expedient de revisió de la classificació, presenta la documentació en el Registre de la direcció territorial d'Alacant relativa a la via pecuària Canyada Reial d'Alcoi.  
6. En el Diari Oficial de la Comunitat Valenciana número 6911, de 17 de novembre de 2012, s'inserix la informació pública de revisió de la classificació de la via pecuària.  
7. Amb data 19 de novembre, tenen eixida des de la direcció territorial d'Alacant els oficis per mitjà dels quals es comunica a la Cambra Agrària Provincial, ASAJA i Jóvens Agricultors, així com als propietaris contigus, per mitjà de la notificació, la iniciació de l'expedient de revisió.  
8. Amb data 28 de desembre de 2012, té entrada en el Registre de la direcció territorial d'Alacant, l'ofici de l'Ajuntament de Xixona, on es remet l'anunci d'exposició pública de la revisió de la classificació, diligenciat pel secretari de l'Ajuntament de Xixona el 17 de desembre de 2012, i s'indica que este ha estat exposat al públic en el tauler d'anuncis d'eixe ajuntament des del dia 15 de novembre fins al dia 15 de desembre de 2012, sense que s'hagen presentat al·legacions.  
  
9. Amb dates 11 i 27 de desembre de 2012, es presenten al·legacions en el Registre General de la direcció territorial d'Alacant en relació amb l'expedient.  
10. Amb dates 21 de març de 2013 i 9 de juliol de 2013, es convoca els interessats al·legants per separat, per a determinar sobre el terreny els límits de les seues propietats amb la via pecuària.  
11. Amb data 30 de setembre de 2013, l'instructor de l'expedient proposa que se sol·licite autorització per a iniciar la tramitació de la delimitació parcial del tram de la Canyada Reial d'Alcoi, i la revisió de la classificació d'eixe tram queda sense variació.  
  
12. Amb data 22 de maig de 2014, el cap de la Secció Forestal de la direcció territorial d'Alacant redacta l'informe proposta, en què s'indica que la delimitació, de conformitat amb l'article 8 de la Llei 3/1995, de Vies Pecuàries, s'ha de fer de conformitat amb l'acte de classificació vigent, la qual cosa no resol els errors d'esta constatats en els fonaments de l'acord d'iniciació de l'expedient de revisió de la classificació.  
  
Totes les cartografies oficials consultades (cadastral inclosa) i anteriors a l'any 1993 (any de l'aprovació de la vigent classificació), grafien la via pecuària objecte de l'expedient de manera diferent de com ho fa l'actual cartografia cadastral (que s'assembla a la vigent classificació). Així mateix, és evident la similitud de les cartografies anteriors a 1993, especialment les que tenen escala.  
Està constatat que el camí pel qual es va classificar la via pecuària en 1993 és anterior a 1984 i posterior a 1977 (ortofotografies consultades), i que anteriorment era una senda. El camí es va realitzar per aquell moment ICONA, en terrenys del maset de Brossa, per a atendre la repoblació de 1980 en els forests d'utilitat pública.  
Tenint en compte la longitud i el nombre de vies pecuàries del terme municipal de Xixona, a més de la celeritat amb què es van classificar a la tardor de 1992 i en 1993 un nombre elevat de municipis en la província d'Alacant amb escassos mitjans humans, molt probablement no es va poder estudiar amb el detall necessari el fons documental existent, la qual cosa va induir a errors i simplificacions en el traçat, tal com segurament va succeir en l'assumpte que ens ocupa, en el qual es va classificar la via pecuària seguint el curs d'un camí fins a la divisòria amb el terme municipal d'Alcoi (vegeu el text de la descripció que es fa en el projecte de classificació). Este camí és recent com s'ha dit abans, i la seua traça diferix de la traça de la via pecuària que figura en tota la cartografia existent anteriorment.  
El traçat raonable de l'eix d'este assagador, d'acord amb la cartografia mencionada i del recorregut que es va fer en el seu moment, és el que es va presentar en les ortofotografies adjuntes a escala 1/3.000. Considere que este és el traçat de l'assagador ja que:  
Coincidix amb tota la cartografia realitzada per organismes oficials des de finals del segle XIX fins a l'any 1993.  
Es tracta, segons la meua manera de veure-ho, de l'ascens natural que probablement el bestiar utilitzaria si el deixàrem ascendir en solitari, ja que discorre per la base del vessant orientat cap a l'est (E), per a acabar pel centre del tàlveg en la part superior, i és el recorregut més natural que hi ha, tenint en compte el relleu i la major existència de past.  
Quant a l'amplària d'esta via pecuària:  
És evident que esta via pecuària, assagador de la Carrasqueta (anomenat Canyada Reial d'Alcoi en la classificació de 1993) és, en realitat la continuació de l'anomenada carrerada de la Tosca en la classificació de 1993, de 20 metres d'amplària.  
És també evident que l'assagador de la Carrasqueta (anomenat Canyada Reial d'Alcoi en la classificació de 1993) unix dos vies pecuàries de superior categoria: l'actual carrerada dels Carrascars o de Vivens (assagador reial en la cartografia oficial de finals del segle XIX), i la Canyada Reial de Sant Vicent a la Carrasqueta (canyada o vereda reial en la cartografia oficial de finals del segle XIX). Per tant, no té sentit que la seua amplària siga del mateix nivell que estes, i es proposa una amplària de 20 m en concordança amb l'amplària de la carrerada de la Tosca, ja que en realitat és la seua continuació.  
Quant al seu nom:  
En concordança amb la nomenclatura tradicionalment utilitzada i reflectida en els plans, es proposa que es denomine assagador de la Carrasqueta.  
En conseqüència, es proposa:  
1r. Que s'ajuste el traçat a la cartografia anterior a 1993, aportada en el fons documental com a conseqüència d'este expedient, i l'eix del qual es reflectix en les ortofotografies adjuntes a escala 1/3.000.  
2n. Que es modifique la denominació i l'amplària de la via pecuària, i que passe a denominar-se assagador de la Carrasqueta, amb una amplària legal de 20 m, igual que la carrerada de la Tosca, que és d'on prové.  
3r. Que es modifique la descripció de la classificació actual de la manera següent:  
  
On diu:  
«Inicia el recorregut al separar-se de la Canyada Reial de Sant Vicent a la Carrasqueta, als voltants del km 780,100 de la carretera N-340. En este punt arranca també la carrerada de la Tosca (4).  
Adopta la direcció N-NO per a discórrer paral·lela a la carretera N-340, a l'altura del km 780,650.  
Prosseguix en ascens, amb direcció NO, delimitada a l'esquerra per camps de cultiu. Passats estos, seguix, amb la mateixa direcció, en ascens a l'alt d'una lloma, per àrea de pins. Supera l'alt i descendix cap a un encreuament de camins. A l'esquerra delimita la via pecuària una paret de pedra.  
Continua, amb la mateixa direcció que portava, seguint el curs d'un camí. Arriba a la divisòria del termes entre Alcoi i Xixona, i s'unix en eixe moment per l'esquerra la carrerada dels Carrascars o de Vivens (3). Arribat a este punt, finalitza el recorregut per este terme municipal.  
  
Té una longitud aproximada de 2.100 m i una amplària legal de 40 metres. A l'estudiar el trànsit ramader i agrari de la zona es proposa com a necessària una amplària de 15 metres.»  
Es proposa que diga:  
«Inicia el recorregut al separar-se de la Canyada Reial de Sant Vicent a la Carrasqueta en el lloc Carrasqueta, als voltants del km 29,220 de la carretera CV-800. En este punt arranca també la carrerada de la Tosca (4), del qual esta via pecuària és la seua continuació.  
Adopta la direcció N-NO per a discórrer paral·lela a la carretera CV-800, a l'altura del km 29,810.  
Prosseguix en ascens, amb direcció NO, delimitada a la esquerra per camps de cultiu hui abandonats. Passats estos, seguix, amb la mateixa direcció, en ascens a l'alt d'una lloma, per àrea de pins. Supera l'alt i descendix cap a un encreuament de camins (O, NO i N).  
Continua en ascens pel camí de direcció NO uns 166 metres, fins a un punt en què este camí es bifurca, al seu torn, en dos.  
En eixe punt de bifurcació, la via pecuària ascendix amb pendent creixent per la part inferior de l vessant d'orientació E, fins a aconseguir el llit del xicotet barranc situat a la dreta en sentit ascendent, després d'un recorregut d'uns 387 metres, punt en què este llit es forma com a conseqüència de la unió dels dos tàlvegs que en configuren la capçalera, una cap al NO i l'altra cap al N. A partir d'ací, l'assagador discorre sensiblement pel centre del tàlveg que es dirigix en ascens cap al N, fins a trobar-se el seu eix amb el punt situat a 150 m al NE del molló que partix el terme d'Alcoi-Xixona-Ibi, i continua pel terme d'Alcoi i s'unix en eixe moment per l'esquerra la carrerada dels Carrascars o de Vivens (3).  
  
Té una longitud aproximada de 2.250 m i una amplària legal de 20 metres.»  
13. Amb data 22 de maig de 2014, el director territorial d'Alacant d'esta conselleria proposa l'aprovació de la revisió de la classificació d'un tram de la Canyada Reial d'Alcoi en els termes en què es pronuncia el cap de la Secció Forestal.  
14. Amb data 12 de gener de 2015, tècnic del Servici d'Ordenació i Gestió Forestal informa de manera favorable sobre les modificacions proposades.  
15. Amb data 15 de gener de 2015, el cap de Servici d'Ordenació i Gestió Forestal emet informe favorable a les modificacions proposades.  
  
16. Amb data 19 de gener de 2015, la directora general de Medi Natural proposa l'aprovació de les modificacions proposades.  
17. Amb data 2 de febrer de 2015, l'Advocacia de la Generalitat informa que el projecte d'orde és d'acord amb dret.  
  
Fonaments de dret  
1. L'article 7 de la Llei 3/1995, de 23 de març, de Vies Pecuàries, definix la classificació com l'acte administratiu de caràcter declaratiu en virtut del qual es determina l'existència, amplària, traçat i la resta de característiques físiques generals de cada via pecuària.  
2. La Instrucció de 13 de gener de 2012, de la Direcció General del Medi Natural (DOCV 6694, 18.01.2012), en el punt segon de la seua part primera, establix que es procedirà a la revisió i actualització de la classificació de les vies pecuàries en aquells casos en què s'aprecien errors de traçat o amplària, o no s'adeqüen a la realitat del terreny o a la realitat històrica de la Comunitat Valenciana.  
3. Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat.  
4. Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient (DOCV 7057 / 01.07.2013).  
5. Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
Vistes la Llei 3/1995, de 23 de març, de Vies Pecuàries; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, i la resta de disposicions concordants,  
  
  
ORDENE  
  
Primer  
Que s'ajuste el traçat de la via pecuària número 2 del terme municipal de Xixona a la cartografia anterior a 1993, aportada en el fons documental com a conseqüència d'este expedient, i l'eix del qual es reflectix en ortofotografies a escala 1/3.000 que hi consten.  
  
Segon  
Que es modifique la denominació i l'amplària de la via pecuària, que passa a anomenar-se assagador de la Carrasqueta, amb una amplària legal de 20 metres.  
  
Tercer  
Que es modifique la descripció de la classificació actual de la manera següent:  
  
On diu:  
«Inicia el recorregut al separar-se de la Canyada Reial de Sant Vicent a la Carrasqueta, als voltants del km 780,100 de la carretera N-340. En este punt arranca també la carrerada de la Tosca (4).  
Adopta la direcció N-NO per a discórrer paral·lela a la carretera N-340, a l'altura del km 780,650.  
Prosseguix en ascens, amb direcció NO, delimitada a l'esquerra per camps de cultiu. Passats estos, seguix, amb la mateixa direcció, en ascens a l'alt d'una lloma, per àrea de pins. Supera l'alt i descendix cap a un encreuament de camins. A l'esquerra delimita la via pecuària una paret de pedra.  
Continua, amb la mateixa direcció que portava, seguint el curs d'un camí. Arriba a la divisòria del termes entre Alcoi i Xixona, i s'unix en eixe moment per l'esquerra la carrerada dels Carrascars o de Vivens (3). Arribat a este punt, finalitza el recorregut per este terme municipal.  
  
Té una longitud aproximada de 2.100 metres i una amplària legal de 40 metres. A l'estudiar el trànsit ramader i agrari de la zona es proposa com a necessària una amplària de 15 metres.»  
  
Ha de dir:  
«Inicia el recorregut al separar-se de la Canyada Reial de Sant Vicent a la Carrasqueta en el lloc Carrasqueta, als voltants del km 29,220 de la carretera CV-800. En este punt arranca també la carrerada de la Tosca (4), del qual esta via pecuària és la seua continuació.  
Adopta la direcció N-NO per a discórrer paral·lela a la carretera CV-800, a l'altura del km 29,810.  
Prosseguix en ascens, amb direcció NO, delimitada a la esquerra per camps de cultiu hui abandonats. Passats estos, seguix, amb la mateixa direcció, en ascens a l'alt d'una lloma, per àrea de pins. Supera l'alt i descendix cap a un encreuament de camins (O, NO i N).  
Continua en ascens pel camí de direcció NO uns 166 metres, fins a un punt en què este camí es bifurca, al seu torn, en dos.  
  
En eixe punt de bifurcació, la via pecuària ascendix amb pendent creixent per la part inferior del vessant d'orientació E, fins a aconseguir el llit del xicotet barranc situat a la dreta en sentit ascendent, després d'un recorregut d'uns 387 metres, punt en què este llit es forma com a conseqüència de la unió dels dos tàlvegs que en configuren la capçalera, una cap al NO i l'altra cap al N. A partir d'ací, l'assagador discorre sensiblement pel centre del tàlveg que es dirigix en ascens cap al N, fins a trobar-se el seu eix amb el punt situat a 150 m al NE del molló que partix el terme d'Alcoi-Xixona-Ibi, i continua pel terme d'Alcoi i s'unix en eixe moment per l'esquerra la carrerada dels Carrascars o de Vivens (3).  
  
Té una longitud aproximada de 2.250 metres i una amplària legal de 20 metres.»  
Esta resolució serà notificada per la direcció territorial d'Alacant als interessats en este procediment.  
  
Contra esta resolució, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes, comptador des de l'endemà de la recepció d'esta notificació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'esta, de conformitat amb el que preveuen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que els interessats puguen exercitar qualsevol altre recurs que estimen oportú.  
  
València, 6 de febrer de 2015  
   
La consellera d'Infraestructures, Territori i Medi Ambient,  
ISABEL BONIG TRIGUEROS